1. ปัจจัยความเสี่ยง

1.1 ความเสี่ยงจากาการดำเนินงาน

ธุรกิจฟอกหนังเป็นธุรกิจที่มีความไม่แน่นอนในเรื่องวัตถุดิบทั้งในด้านราคาและคุณภาพของหนังสัตว์ซึ่งถือเป็นความเสี่ยงอย่างหนึ่งในการดำเนินธุรกิจเมื่อบริษัทฯดำเนินการจัดซื้อหนังวัวในแต่ละครั้งนั้นไม่สามารถกำหนดราคาและคุณภาพได้แน่นอนโดยราคาขึ้นอยู่กับการซื้อในแต่ละซึ่งที่ผ่านมาก็มีความผันผวนในด้านราคามากซึ่งบางครั้งราคา
30-40 เหรียญสหรัฐต่อตัวและในบางครั้งราคา 90-100
เหรียญสหรัฐต่อตัวก็เคยมีมาแล้วส่วนความเสี่ยงในด้านคุณภาพก็ไม่มีความแน่นอนซึ่งในการจัดซื้อเช่นเดียวกันโดยในแต่ละครั้งหนังวัวจะมีขนาดและคุณภาพคละกันมามีทั้งหนังวัวตัวเล็กและตัวใหญ่ปะปนกันซึ่งหากในการส่งมอบครั้งใดมีหนังวัวตัวเล็กปนมามากก็จะเสียเปรียบผู้ขายโดยไม่สามารถหลีกเลี่ยงได้บริษัทต้องแบกรับภาระนั้นไปเอง
จึงถือเป็นความเสี่ยงอีกประเภทหนึ่งในการประกอบธุรกิจฟอกหนัง

ความเสี่ยงในเรื่องบุคคลากรผู้เชี่ยวชาญด้านการฟอกหนังและตกแต่งสีหนังให้ตรงตามความต้องการของลูกค้ามีจำกัดทั้งนี้เพราะผู้เชี่ยวชาญด้านนี้มีน้อยในวงการฟอกหนังเพราะในกระบวนการผลิตมี่ความยุ่งยากซับซ้อนต้องใช้น้ำเปียกมีความชื้นและมีกลิ่นเหม็นจากหนังวัวตลอดเวลารวมทั้งใช้สารเคมีในการตกแต่งสีให้เป็นไปตามความต้องการของลูกค้า100
%ซึ่งเป็นเรื่องยากต้องมีความชำนาญสูงจนถึงขั้นว่าศิลปะในการฟอกและตกแต่งหนังดังกล่าว
การที่จะเกิดการพัฒนาในบุคคลผู้ปฏิบัติงานดังกล่าวได้นั้นต้องมีปัจจัยที่สำคัญคือการสั่งสมประสบการณ์มายาวนานจึงจะมีความชำนาญหรือทักษะในการฟอกหนังให้ออกมามีคุณภาพดีและหนังสวยเป็นที่พอใจของลูกค้าซึ่งป็นเรื่องสำคัญมากและเมื่อได้บุคคลากรที่มีความเชี่ยวชาญแล้วก็จำเป็นต้องถ่ายทอดความชำนาญดังกล่าวให้กับบุคคลอื่นๆต่อไปอย่างต่อเนื่องพร้อมกันนี้ยังต้องกำหนดวิธีปฏิบัติในการถ่ายทอดทักษะความชำนาญให้เกิดความชัดเจนเพื่อให้เกิดผลในการสร้างบุคคลากรผู้เชี่ยวชาญอย่างต่อเนื่อง

ไม่ขาดตอน

จากเหตุผลดังกล่าวข้างต้นจึงถือเป็นความเสี่ยงประการหนึ่งก็คือ
การผลิตบุคคลากรที่มีความชำนาญจนถึงขั้นศิลปะให้เพียงพอแก่ความต้องการของบริษัทซึ่งนับวันจะมีแต่ลดน้อยถอยลงเรื่อยๆตามกาลเวลา
หากไม่รีบดำเนินการแล้วอาจไม่ทันการเพราะต้องใช้ระยะเวลานานในการผลิตบุคคลากรผู้เชี่ยวชาญดังกล่าว

1.2 ความเสี่ยงทางการเงิน

บริษัทฯ มีความเสี่ยงอันเกี่ยวเนื่องกับการเปลี่ยนแปลงของอัตราดอกเบี้ยและอัตรา แลกเปลี่ยน
ซึ่งบริษัทฯ จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยง ดังกล่าว
อย่างไรก็ตามบริษัทฯ
ไม่มีนโยบายที่จะถือหรือออกเครื่องมือทางการเงินเพื่อการเก็งกำไรหรือเพื่อการค้า

  ความเสี่ยงด้านอัตราดอกเบี้ย เกิดจากการเปลี่ยนแปลงของอัตราดอกเบี้ยในอนาคต ซึ่งจะ

  มีผลกระทบต่อการดำเนินงานและกระแสเงินสดของบริษัทฯ โดยบริษัทฯ มีสินทรัพย์
  และหนี้สินที่มีความเสี่ยงจากอัตราดอกเบี้ยดังนี้

  จำนวนเงิน อัตราดอกเบี้ยต่อปี

  ---------------------------------- ------------- ------------- ------------- -------------
                                     31 ธันวาคม     31 ธันวาคม     31 ธันวาคม     31 ธันวาคม
                                     2554          2553          2554          2553

                                     ล้านบาท        ล้านบาท        ร้อยละ         ร้อยละ

  เงินฝากธนาคารประเภท ออมทรัพย์         18.61         42.23         0.05 – 0.75   0.05 – 0.50

  เงินลงทุนในตราสารหนี้ที่จะถือจนครบกำหนด   44.00         44.00         3.85 – 5.75   3.85 – 6.00

  เจ้าหนี้ทรัสต์รีซีท                       28.13         47.60         7.50 – 8.37   6.125 – 7.00
  ---------------------------------- ------------- ------------- ------------- -------------

ความเสี่ยงด้านการให้สินเชื่อ บริษัทฯ ไม่มีความเสี่ยงที่เป็นสาระสำคัญจากการให้

สินเชื่อที่เกี่ยวเนื่องกับลูกหนี้การค้า เนื่องจากบริษัทฯ มีการขายสินค้าต่างประเทศ
ซึ่งเป็นการขายโดยการเปิด L/C หรือให้ลูกค้าจ่ายเงินล่วงหน้าค่าสินค้า
ส่วนการขายในประเทศเป็นการขายให้กับบริษัทที่มีความมั่นคงทางการเงิน
มีความสามารถในการชำระหนี้ดี เนื่องจากบริษัท ได้ติดต่อค้าขายกับลูกค้าเหล่านี้มานาน
จึงเชื่อว่าบริษัทฯ ไม่มีความเสี่ยงที่เป็นสาระสำคัญจากการที่ลูกหนี้จะไม่ชำระหนี้ อย่างไรก็ตาม
บริษัทฯ ได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าอย่างเพียงพอแล้ว

ความเสี่ยงด้านอัตราแลกเปลี่ยน บริษัทฯ มีความเสี่ยงด้านอัตราแลกเปลี่ยนเกี่ยวกับการซื้อ

วัตถุดิบ เครื่องจักร และการขายสินค้าเป็นเงินตราต่างประเทศ โดยบริษัทฯ มีสินทรัพย์ทางการเงิน
และหนี้สินทางการเงินที่เป็นเงินตราต่างประเทศ ดังนี้

  ------------------- ----------------- -- -------------- -- --------------- -- --------------
  สกุลเงิน              สินทรัพย์ทางการเงิน                        หนี้สินทางการเงิน      

                      ณ วันที่                ณ วันที่             ณ วันที่              ณ วันที่

                      31 ธันวาคม 2554       31 ธันวาคม 2553    31 ธันวาคม 2554     31 ธันวาคม 2553

  ยูโร                 400.00               -                 -                  -

  ปอนด์สเตอลิงอังกฤษ     -                    235.00            -                  -

  หยวนเรนมินบิ          10,405.00            -                 -                  -

  รูปิ                  2,850.00             2,601.00          -                  -

  ดอลล่าร์สหรัฐอเมริกา    1,660,738.14         3,620,729.81      2,489,704.07       2,373,343.47
  ------------------- ----------------- -- -------------- -- --------------- -- --------------

  ณ วันที่ 31ธันวาคม 2554 และ 2553 บริษัทฯ
  ป้องกันความเสี่ยงจากอัตราแลกเปลี่ยนเงินตราต่างประเทศที่เกิดจากการขายสินค้าเป็นเงินตราต่างประเทศ
  โดยการทำสัญญาขายเงินตราต่างประเทศล่วงหน้าดังนี้

+--------------------------------------+---+---------------+-------------+
|                                      |   | ณ วันที่         | ณ วันที่       |
+--------------------------------------+---+---------------+-------------+
|                                      |   | 31 ธันวาคม     | 31 ธันวาคม   |
|                                      |   | 2554          | 2553        |
+--------------------------------------+---+---------------+-------------+
|                                      |   | 120.00 ล้านบาท | 120.00      |
|  วงเงินสัญญาซื้อขายเงินตราต่างประเทศล่วงหน้า |   |               | ล้านบาท      |
+--------------------------------------+---+---------------+-------------+
|   จำน                                |   | 0.62          |   0.50      |
| วนเงินที่ทำสัญญาขายเงินตราต่างประเทศล่วงหน้า |   | ล้านดอล        |   ล้านดอลลาร์ |
|                                      |   | ลาร์สหรัฐอเมริกา |             |
|                                      |   |               |  สหรัฐอเมริกา |
+--------------------------------------+---+---------------+-------------+
| มูลค่าตามสัญญาขายเงินตราต่างประเทศ        |   | 19.16 ล้านบาท  | 14.85       |
|                                      |   |               | ล้านบาท      |
+--------------------------------------+---+---------------+-------------+
|   มูลค่ายุติธรรม                         |   | 19.77 ล้านบาท  | 15.12       |
|                                      |   |               | ล้านบาท      |
+--------------------------------------+---+---------------+-------------+

  มูลค่ายุติธรรมของสัญญาขายเงินตราต่างประเทศล่วงหน้าคำนวณโดยใช้อัตราที่กำหนดโดยธนาคารคู่สัญญาเหล่านั้น
  ณ วันที่ในงบแสดงฐานะการเงิน